Z A K LJ U Č C I

s 14. sjednice Zajedničkog povjerenstva za tumačenje Kolektivnog ugovora za djelatnost zdravstva i zdravstvenog osiguranja

održane 8. travnja 2014. godine

*Pitanje:*

*a) Članak 57. – popis radnih mjesta i poslova zdravstvenih i nezdravstvenih radnika koji imaju pravo na dodatak – Radna mjesta II., III. i IV. vrste – točka 5. – u alineji 3. navodi se: „- fizioterapeut na bolničkim odjelima zdravstveni i nezdravstveni radnik (2/3 radnog vremena):*

*-rad s infektima*

*-rad s otrovima;*

*obzirom da su fizioterapeuti zdravstveni radnici treba li alineja 3. točke 5. glasiti:*

*„-fizioterapeut na bolničkim odjelima“*

*i dalje nova kategorija*

*zdravstveni i nezdravstveni radnik (2/3 radnog vremena):*

*-rad s infektima*

*-rad s otrovima*

*te možemo li istu tako interpretirati?*

*b) Članak 58. stavak 1. položaji I., II., i III. vrste*

*I. Glavna sestra/glavni tehničar u zavodu za javno zdravstvo 40 - misli li se na glavnu sestru/medicinskog tehničara cijelog zavoda za javno zdravstvo ili „u“ zavodu za javno zdravstvo što podrazumijeva i glavne sestre/medicinske tehničare pojedine službe/odjela?*

*II****.*** *Glavna sestra, pretpostavljamo onda analogijom s točkom I. i glavni tehničar, zdravstveni i nezdravstveni radnik – voditelj odjela (zavoda) 12% više u odnosu na dodatak na uvjete rada koji dobivaju zdravstveni radnici u tom odjelu*

*-na koga se odnosi „zdravstveni i nezdravstveni radnik – voditelj odjela (zavoda)?*

*-uvećava li se za 12% prosječni dodatak na uvjete rada koji imaju zdravstveni djelatnici u tom odjelu (zbrojeni svi dodaci i podijeljeni s brojem radnika i uvećani za 12%)?*

*III****.*** *Voditelj odsjeka*

*Odnosi li se na zdravstvene i na nezdravstvene radnike?*

*Kada odsjek obavlja zdravstvenu djelatnost (odsjek u službi za zdravstvenu ekologiju), a u odsjeku nema zaposlenih zdravstvenih djelatnika na koji prosječni dodatak bi se dodao dodatak od 8%? Imaju li takvi voditelji u kojima nema zaposlenih zdravstvenih radnika pravo na položajni dodatak?*

*IV****.*** *Voditelj tima – voditelj smjene – 4% više u odnosu na dodatak za uvjete rada koji dobivaju zdravstveni radnici u tom timu.*

*Na koje voditelje tima se odnosi ovaj dodatak? – na izabranog liječnika u primarnoj zdravstvenoj zaštiti- voditelj tima ili na voditelja tima ugovorenog sa HZZO-om, konkretno u zavodu za javno zdravstvo su to voditelji tima za: epidemiologiju, školsku medicinu, javno zdravstvo, prevenciju ovisnosti i mikrobiologiju.*

***V****. U Zaključku broj 6 protumačeno je da zamjenik ravnatelja i pomoćnik ravnatelja ako su liječnici specijalisti imaju pravo na dodatak od 10% zbog iznimne odgovornosti za život i zdravlje ljudi.*

*Imaju li pravo na dodatak za liječničku odgovornost od 10% i ravnatelji ustanova, liječnici specijalisti?*

**Zaključak broj 71:**

1. **U Popisu radnih mjesta i poslova zdravstvenih i nezdravstvenih radnika koji imaju pravo na dodatak - Radna mjesta II., III. i IV. vrste , točka 5. treba glasiti:**

**zdravstveni radnik:**

**- medicinska sestra – medicinski tehničar na bolničkim odjelima**

**- fizioterapeut u specijalnim bolnicama za medicinsku rehabilitaciju**

**- fizioterapeut na bolničkim odjelima**

**zdravstveni i nezdravstveni radnik (2/3 radnog vremena):**

**- rad s infektima**

**- rad s otrovima.**

**b) I. Položajni dodatak od 40% u članku 58. odnosi se na glavnu sestru/medicinskog tehničara Zavoda za javno zdravstvo, a ne na glavnu sestru/medicinskog tehničara pojedine službe/odjela.**

**II. Povjerenstvo upućuje na Zaključak broj 22 točku b) II s 4. sjednice Povjerenstva.**

**III. Povjerenstvo upućuje na Zaključak broj 40 točku a) s 9. sjednice Povjerenstva. Voditelji odsjeka imaju položajni dodatak u koeficijentu te ne ostvaruju pravo na položajni dodatak iz Kolektivnog ugovora.**

**IV. Pravo na položajni dodatak voditelja tima – voditelja smjene primjenjuje se ukoliko je u sistematizaciji ustanove predviđen tim kao ustrojstvena jedinica kojoj je na čelu voditelj. Pravo na navedeni dodatak ne ostvaruje liječnik u primarnoj zdravstvenoj zaštiti.**

**V. Povjerenstvo upućuje na Zaključak broj 46 točku a) s 10. sjednice Povjerenstva.**

*Pitanje:*

*Sukladno Zaključku broj 6 točka a) s 1. sjednice Povjerenstva liječnik specijalist raspoređen na poslove „zamjenika ravnatelja“ odnosno na poslove „pomoćnika ravnatelja za kvalitetu“ ima pravo na dodatak od 10% zbog iznimne odgovornosti za život i zdravlje ljudi, ali nema pravo na dodatak od 16% kao zdravstveni radnik specijalist u bolnici.*

*Da li „zamjenik ravnatelja“ i „pomoćnik ravnatelja za kvalitetu“ s osnova tumačenja predmetnog zaključka broj 6 točke a) s 1. sjednice Povjerenstva imaju pravo na dodatak s osnova posebnih uvjeta rada 7% kao dodatak koji se odnosi na ostala radna mjesta i poslove I., II., III. i IV. vrste koja nisu spomenuta uz neki drugi dodatak % u tabelarnom prikazu članka 57. Kolektivnog ugovora za djelatnost zdravstva i zdravstvenog osiguranja?*

*Da li „zamjenik ravnatelja“ i „pomoćnik za kvalitetu“ kada uz te poslove obavljaju i poslove doktora medicine Tima T1, za vrijeme kada obavljaju poslove doktora medicine Tima T1 imaju pravo ostvarivati uvećanje osnovne plaće primjenom članka 51. Kolektivnog ugovora za djelatnost zdravstva i zdravstvenog osiguranja?*

**Zaključak broj 72:**

**Povjerenstvo upućuje na Zaključak broj 55 s 11. sjednice Povjerenstva.**

**Zamjenik i pomoćnici ravnatelja, kada obavljaju poslove doktora medicine Tima T1, imaju pravo na uvećanje plaće temeljem članka 51. Kolektivnog ugovora na osnovnu plaću liječnika specijalista.**

*Pitanje:*

1. *Dodatak za zdravstvene radnike na transfuziji – 13%. Na odjelu za transfuzijsku medicinu rade zdravstveni radnici sa srednjom ili višom školskom spremom laboratorijskog smjera za rad u laboratoriju, a medicinska sestra za rad u subregionalnom centru. Svi oni imaju tečaj iz transfuzijske medicine koji se održava u Zagrebu na Zavodu za trsf. med. i traje 4 mjeseca – znači imaju jednu užu specijalnost jer je transfuzija specifična djelatnost i treba proći tečaj da bi se moglo raditi. Po noći najčešće odlučuju sami. Pored smjenskog rada oni zajedno sa liječnikom izlaze na teren – akcije DDK znači imaju i terenski rad kojih je oko 150 godišnje. Osim toga, rade sa infektivnim materijalom isto tako kao što rade laboranti u centralnom laboratoriju. Zato smatram da bi radnici na odjelu za transfuzijsku medicinu trebali imati veći postotak barem 16% dodatak na plaću kao što su dobili i laboranti u centralnom laboratoriju ili kao citoskrineri koji imaju 16% na račun tečaja.*
2. *U tablici nigdje nema specijaliste transfuziologa koji radi na transfuziji već smo svrstani pod zajednički broj 3 sa specijalizantima. Specijalista transfuziolog u subregionalnom centru radi na odjelu, radi na terenu i ima pripravnost, radi u proizvodnji krvnih pripravaka, radi u dijagnostici serologije, imunohematologije i koagulacije. Prema tome ima puno više odgovornosti i smatram da bi naš rad trebalo bolje vrednovati i da bi dodatak na plaću trebao biti veći i to u grupi 2-20%.*

**Zaključak broj 73:**

1. **Povjerenstvo upućuje na Zaključak broj 44 točku c) s 10. sjednice Povjerenstva.**
2. **Zdravstveni radnik specijalist u bolnici ima pravo na dodatak na plaću s osnova posebnih uvjeta rada od 16%.**

*Pitanje:*

*Člankom 30. stavkom 7. KU za djelatnost zdravstva i zdravstvenog osiguranja (dalje: KU) propisano je da u slučaju preraspodjele radnog vremena i rasporeda radnog vremena u turnusima radno vrijeme svodi se na prosječno puno radno vrijeme na razini mjeseca. Člankom 51. stavkom 10. KU propisano je da je redovni mjesečni fond radnih sati su sati koje radnik treba odraditi u tekućem mjesecu na bazi 40-satnog radnog tjedna te da se mjesečni fond radnih sati određuje umnoškom radnih dana u tekućem mjesecu s 8 sati. primjerice tijekom mjeseca prosinca 2013. godine mjesečni fond radnih sati upotrebom opisane formule iz čl. 51. stavka 10. KU je iznosio 160 sati (20 radnih dana x 8 sati = 160 sati, imali smo i dva neradna dana 25. i 26.12. 2013. koji su pali u radnom tjednu te ne ulaze u mjesečni fond radnih sati prema formuli iz članka 52. stavka 10. KU). Takva odredba nije bila ugovorena u prethodnom granskom Kolektivnom ugovoru.*

*Prema tome svaki radnik u mjesecu prosincu trebao je odraditi 160 sati i ostvariti naknadu plaće za 16 sati. radnik koji nije radio u ta dva dana jer nije bio na rasporedu ostvario bi 16 sati naknade plaće koji se upisuju u evidenciju na dan 25. i 26.12. 2013. svaki dan s 8 sati. ako je prethodna tvrdnja ispravna kako se iskazuje mjesečna satnica rada radnika koji je radio na te dane ili na jedan od tih dana blagdana jer zajedno sa satnicom ostvarenom na taj/te neradni/e dan/e trebao bi ostvariti jednaki mjesečni fond radnih sati prema formuli iz članka 51. stavka 10. KU odnosno satnicu rada od 160 sati, a kako bi za sve radnike bili isti uvjeti odnosno u koje dane mu se upisuje 8 ili 16 sati za naknadu plaće jer u ta dva dana nije radio je je radio na dan/e blagdana? Ili taj radnik treba u tom mjesecu odraditi veću satnicu rada koja iznosi 168 ili 176?*

*Da li je to tada prekovremeni rad ako je redovni mjesečni fond radnih sati jednak prosječnom radnom vremenu na razini mjeseca iz članka 30. stavka 7. KU, a u odnosu na članak 51. stavak 9. KU gdje je ugovoreno da svaki sat rada duži od redovnog mjesečnog fonda radnih sati je prekovremeni rad.*

*Mišljenja smo da postoje slijedeće mogućnosti:*

1. *Mjesečni fond radnih sati odnosno 160 sati rada, 4 sata naknade plaće i 12 sati uvećane plaće (primjerice radnik je na rasporedu rada od 19 sati na dan koji prethodi blagdanu i na dan blagdana nakon kojeg je radni dan ili subota ili nedjelja – radio je 24./25.12. te nakon 24 sata odmora novi turnus 26./27.12.).*
2. *160 sati rada, 9 sati naknade plaće i 7 sati uvećane plaće (primjerice turnusni rad može iskazati 160 sati rada, 9 sati naknade plaće i 7 sati uvećane plaće ako je radnik na rasporedu rada od 19 sati na dan koji prethodi blagdanu i dr.).*
3. *ili 160 sati rada i 16 sati naknade plaće (primjerice radnik nije na rasporedu rada od 19 sati na dan koji prethodi blagdanu ili na dan blagdana nakon kojeg je radni dan ili subota ili nedjelja).*

*Da li je dovoljno da radnik koji je radio u dane blagdana ima 150% veću vrijednost satnice rada ili bi i njemu trebalo omogućiti iste uvjete rada odnosno da radi 160 sati u tom mjesecu, ili mu te sate rada priznati kao prekovremeni rad te ostvariti 200% veću vrijednost satnice rada?*

*Primjenom predmetne formule na razini 2014. godine godišnja satnica rada iznosi 2000 sati, zajedno s blagdanima iznosi 2088 sati (Zakon o blagdanima, spomendanima i neradnim danima u Republici Hrvatskoj). Za radnike koji ne rade na dane blagdana manja je za 88 sati, a za koju dobivaju naknadu plaće. Do 01.12.2013. godine prema tadašnjem KU satnica rada se određivala na razini petodnevnog radnog tjedna bez obzira na blagdane te radnici koji na dane blagdana nisu bili na rasporedu rada nisu ostvarili naknadu plaće jer su te sate radili tijekom mjeseca na druge radne ili neradne dane (subota, nedjelja).*

*Primjenom predmetne formule mjesečno se smanjuje ukupna satnica rada radnika za mjesečni raspored službe koja radi 24 sata dnevno, jer svi koji nisu na rasporedu na dane blagdana imali bi 16 sati naknade kao da su radili te za njihovih 16 sati rada manje određeni izvršitelji bi trebali raditi više jer ih treba više puta staviti na raspored kako bi služba radila 24 sata jer je broj izvršitelja, prije i sada isti, odnosno određen je Mrežom hitne medicine.*

*Uz sva ostala prava na naknadu plaće (godišnje odmore, stručne edukacije, bolovanja do zapošljavanja zamjenskog radnika, plaćeni dopusti) tijekom cijele kalendarske godine uz smanjenje rada po postojećem radniku od 88 sati, mišljenja smo da će se iskazati određeni broj prekovremenih sati rada kada služba radi 24 sata tijekom cijele kalendarske godine, a nije povećala broj izvršitelja.*

*Naši radnici zamolili su da uputimo naprijed navedena pitanja kako bi smo bili sigurni zajedno s našim poslodavcem da se ispravno postupa prilikom izrade mjesečnih rasporeda rada i vođenju evidencije o radnom vremenu radnika.*

**Zaključak broj 74: Povjerenstvo upućuje na Zaključak broj 21 s 4. sjednice Povjerenstva.**

*Pitanje:*

*Da li liječnik specijalist neurokirurgije koji je raspoređen na poslove zamjenika sanacijskog upravitelja opće bolnice, budući da ostaje raditi minimalno 2/3 svog radnog vremena na poslovima liječnika specijaliste neurokirurgije (odnosno radi poslove zamjenika sanacijskog upravitelja samo u njegovoj odsutnosti) te nadalje radi na mjestima sa posebnim uvjetima rada (rad u operacijskoj dvorani te rad sa izvorima ionizirajućeg zračenja u nepromijenjenom opsegu) , ima pravo na dodatak od 25% (radno mjesto I vrste)? U tumačenju je do sada dano objašnjenje samo za liječnika specijalistu koji radi u ambulanti te ne ostvaruje pravo na dodatak od 16%.*

*Ukoliko nema pravo na dodatak za puno radno vrijeme, da li postoji mogućnost sklapanja aneksa ugovora na način da se poslovi zamjenika sanacijskog upravitelja obavljaju 1/3 ili manje radnog vremena te da li u tom slučaju ima pravo na dodatak od 25% na ostali dio radnog vremena u kojem obavlja poslove specijaliste neurokirurga.*

**Zaključak broj 75: Zamjenik ravnatelja/sanacijskog upravitelja ima pravo na dodatke na plaću sukladno Zaključku broj 46 točki a) s 10. sjednice Povjerenstva.**

*Pitanje:*

*Uredba predviđa pod c) Radna mjesta I. vrste za doktore medicine specijaliste, uže specijaliste u bolnici veće koeficijente nego je to predviđeno za voditelje odjela županijske ustanove do 40 zaposlenih (Položaj I. vrste pod točkom 13.d.).*

*Konkretno na odjelu gdje rade voditelj odjela i doktor medicine uži specijalist, oba s užom specijalizacijom, koji koeficijent dodijeliti voditelja zdravstvenog odjela županijske ustanove do 40 zaposlenih, a koji ima užu specijalizaciju?*

*Člankom 58. Kolektivnog ugovora za djelatnost zdravstva i zdravstvenog osiguranja za položaje I. vrste – voditelj odjela propisan je položajni dodatak od 12% više u odnosu na dodatak za uvjete rada koji dobivaju zdravstveni radnici u tom odjelu. Stavkom 2. istog članka utvrđeno je da se položajni dodatak ne primjenjuje na radnike kojima je koeficijentom složenosti poslova utvrđen položajni dodatak kao sastavni dio koeficijenta.*

*Primjenjuje li se navedeni dodatak za voditelje odjela županijske ustanove do 40 zaposlenih?*

**Zaključak broj 76: Sukladno odredbi Kolektivnog ugovora da se položajni dodatak ne primjenjuje na radnike kojima je koeficijentom složenosti poslova utvrđen položajni dodatak kao sastavni dio koeficijenta, isti se ne primjenjuje na voditelje odjela županijske ustanove do 40 zaposlenih.**

*Pitanje:*

*U okviru normativnog određenja čl. 57. Kolektivnog ugovora, u Popisu radnih mjesta i poslova zdravstvenih i nezdravstvenih radnika koji imaju pravo na dodatak u dijelu Radna mjesta II., III. i IV. vrste:*

*U nomenklaturi 4. taksativno se nabrajaju zdravstveni radnici s pravom na dodatak 16.*

*Nomenklatura 9. taksativno nabraja zdravstvene i nezdravstvene radnike s pravom na dodatak 8.*

1. *Kako odrediti njegovatelje? (s pravom na dodatak 16 ili na dodatak 8)*

*Čl.124. st. 2. Zakona o zdravstvenoj zaštiti:*

*„Zdravstveni radnici obrazuju se na medicinskom, stomatološkom ili farmaceutsko-biokemijskom fakultetu te drugom visokom učilištu zdravstvenog usmjerenja kao i u srednjim školama zdravstvenog usmjerenja“.*

*Kako se tumači ova odredba? Naime, da li se pod obrazovanjem u srednjim školama podrazumijeva samo obrazovanje u trajanju 4 ili 3 godine, ili se pod obrazovanjem u srednjim školama zdravstvenog usmjerenja podrazumijeva i završeni tečaj od nekoliko mjeseci koji je organiziran u tim srednjim školama?*

*Ako se podrazumijeva i ovo obrazovanje, kako se tretiraju njegovatelji koji su tečaj završili na Pučkom otvorenom učilištu Zagreb? (Dakle ne u srednjoj medicinskoj školi).*

1. *Nezdravstveni radnici i pripravnost*

*Čl. 54. st. 1. Kolektivnog ugovora:*

*„Pripravnost jest oblik rada kada radnik ne mora biti nazočan u zdravstvenoj ustanovi, ali mora biti dostupan radi obavljanja hitne medicinske pomoći.*

*Dakle, nomotehnički određeni su samo radnici radi obavljanja hitne medicinske pomoći u što se mogu ubrojiti i vozači kod hitnih transportnih slučajeva.*

*Međutim, kako regulirati rad (za koji je neophodna pripravnost) radnika tehničke službe u nekim situacijama poput neophodnog otklanjanja kvarova koji se ne mogu predvidjeti?*

*Ukoliko se kvar ne sanira u što kraćem vremenu prijeti nastupanje znatnih šteta, a osobito je zabrinjavajuća činjenica nastupanja mogućih ugrožavanja sigurnosti pacijenata i osoblja.*

*(npr. kvar koji uzrokuje nestanak električne energije i cijela Bolnica je u mraku).*

*Ukoliko ne postoji mogućnost angažmana radnika tehničke službe kroz odredbu o pripravnosti, velika je vjerojatnost od nastupanja znatnih materijalnih šteta i mogućih situacija koje ugrožavaju pacijente i osoblje.*

*Ovaj problem ne može se riješiti odredbom iz čl. 55. rada po pozivu, jer radnik ne mora biti dostupan poslodavcu i može se naći u situaciji da nije u fizičkoj mogućnosti odazvati se radi rješavanja neodgodivog problema, te je nastupanje velike štete izvjesno.*

**Zaključak broj 77:**

1. **Povjerenstvo upućuje na Zaključak broj 39 točku a) s 9. sjednice Povjerenstva. Pomoćno osoblje koje sudjeluje u njezi ima pravo na dodatak na plaću s osnova posebnih uvjeta rada od 8%.**
2. **Pripravnost jest oblik rada kada radnik ne mora biti nazočan u zdravstvenoj ustanovi, ali mora biti dostupan radi obavljanja hitne medicinske pomoći. Slijedom navedenog, institut pripravnosti ne odnosi se na radnike tehničke službe.**

*Pitanje:*

*Klinički bolnički centar i Medicinski fakultet sklopili su Ugovor o suradnji temeljem kojeg su sporazumno utvrdili, a sve sukladno Pravilniku o specijalističkom usavršavanju doktora medicine (NN 54/12), da je KBC zdravstvena ustanova u kojoj se može obavljati specijalističko usavršavanje.*

*Temeljem cit. ugovora podnositeljice su upućene na obavljanje specijalističkog usavršavanja iz opće interne medicine u KBC.*

*Podnositeljice također obavljanju posebne poslove specijalističkog usavršavanja radom u turnusima u vremenskom trajanju od 12 sati, odnosno poslove koji zahtijevaju drugačiji raspored dnevnog i tjednog radnog vremena, na Centru objedinjenog hitnog prijema ustrojenog u KBC-u.*

*Sukladno odredbama članka 56. KU radnicima koji su upućeni na specijalističku edukaciju plaću isplaćuje ustanova u kojoj je radnik u radnom odnosu, a naknadu za obavljeno*

*dežurstvo u obvezi je isplatiti ustanova u koju je radnik upućen, ovdje KBC.*

*S obzirom na ranije navedeno, a budući da podnositeljicama nisu isplaćene naknade, ovim*

*dopisom zamoljavamo nadležno Povjerenstvo ministarstva zdravlja da se očituje na koji način će isplatiti naknade za obavljanje posebnih poslova specijalističkog usavršavanja koji iste obavljaju u turnusima u vremenskom trajanju od 12 sati koji su ujedno drugačiji raspored dnevnog i tjednog radnog vremena na Centru objedinjenog hitnog prijema ustrojenog u KBC-u.*

**Zaključak broj 78: Rad u turnusima je redovit oblik rada za koji radniku koji je upućen na specijalističku edukaciju ustanova u kojoj je radnik u radnom odnosu isplaćuje plaću, a iznos za odrađeno dežurstvo navedenom radniku je u obvezi isplatiti ustanova u koju je isti upućen.**

*Pitanje:*

*Nesporno je da je u KU za djelatnost zdravstva i zdravstvenog osiguranja za radna mjesta II i III čl. 57. redni broj 5 navedeno zdravstveni radnik: fizioterapeut na bolničkim odjelima ima dodatak od 14%, ali je isto tako navedeno – med. sestra, med. tehničar na bolničkim odjelima ima dodatak na uvjete rada od 14%. Zbog čega je med. sestra-med. tehničar izuzet iz tog rednog broja i rednim brojem 4 ostvaruje pravo na dodatak za uvjete rada od 16% gdje je navedeno zdravstveni radnik – na Neurologiji.*

*Da li fizioterapeut sistematiziran na bolničkom odjelu Neurologije ostvaruje pravo na dodatak za uvjete rada od 16% kao i drugi zdravstveni radnici na Neurologiji ili mu pripada dodatak na uvjete rada od 14% kao fizioterapeutu na bolničkom odjelu.*

**Zaključak broj 79: Povjerenstvo upućuje na Zaključak broj 44 točku f) s 10. sjednice Povjerenstva.**

*Pitanje:*

*Molimo Vas da nam što hitnije pojasnite Zaključak br. 13 Povjerenstva, koji je donijet povodom našeg slijedećeg upita:*

*Koji dodatak imaju pravo dobiti zdravstveni radnici medicinske sestre/medicinski tehničari II i III vrste na odjelu za medicinsku rehabilitaciju neuroloških bolesnika?*

*Da li je to dodatak od 14% na koji imaju pravo navedeni zdravstveni radnici na bolničkim odjelima ili je to dodatak od 16% na koji imaju pravo zdravstveni radnici na odjelu neurologije?*

*Vašim zaključkom broj 13. odgovoreno nam je da zdravstveni radnici imaju pravo na dodatak na plaću s osnova posebnih uvjeta rada sukladno sklopljenom ugovoru o radu. U konkretnom slučaju ugovor o radu nije sporan, već se traži pojašnjenje s obzirom na obavljanje različitih djelatnosti na spomenutim odjelima.*

*S obzirom na različitu djelatnost koja se obavlja na odjelu za fizikalnu medicinu i rehabilitaciju neuroloških bolesnika, (različita vrsta i opseg zdravstvene skrbi, šifra djelatnosti i cijena zdravstvenih usluga i dr.) u odnosu na odjel neurologije gdje se zbrinjavaju u pravilu akutni bolesnici, u dvojbi smo koji dodatak primijeniti u smislu članka 57 KU, zdravstvenim radnicima na bolničkom odjelu za fizikalnu medicinu i rehabilitaciju.*

*Stoga molimo da nam Povjerenstvo pobliže odgovori da li postoji razlika i u visini dodatka za zdravstvene radnike na odjelu neurologije u odnosu na dodatak za zdravstvene radnike raspoređene na odjelu za medicinsku rehabilitaciju neuroloških bolesnika?*

**Zaključak broj 80: Zdravstveni radnici na odjelu neurologije imaju pravo na dodatak s osnova posebnih uvjeta rada sukladno Zaključku broj 44 točki f) s 10. sjednice Povjerenstva, a zdravstveni radnici na odjelu za medicinsku rehabilitaciju neuroloških bolesnika imaju pravo na dodatak s osnova posebnih uvjeta rada od 14%.**

*Pitanje:*

1. *Plaćaju li se i prekovremeni sati uvećani za dodatak na uvjete rada?,*

*što bi bilo posve normalno, obzirom na to da u nekim zdravstvenim ustanovama radnicima prekovremene sate ne plaćaju na taj način, a evidentno je da radnik i svoj prekovremeni rad provodi u istom radnom okruženju i pod istim radnim uvjetima.*

*Kod radnika koji permanentno rade u zoni ionizirajućeg zračenja (prvenstveno inženjeri medicinske radiologije) nedvojbeno postoji štetni utjecaj na zdravlje radnika koji se ne može ukloniti primjenom mjera zaštite na radu.*

1. *Mora li poslodavac radniku obvezno platiti prekovremene sate ili ga, i protivno njegovoj volji, može prisiliti da za taj prekovremeni rad koristi slobodne dane?,*

*U omjeru jedan sat prekovremenog rada/ jedan i pol slobodan sat.*

**Zaključak broj 81:**

1. **Povjerenstvo upućuje na Zaključak broj 47 točku a) s 10. sjednice Povjerenstva.**
2. **Povjerenstvo upućuje na Zaključak broj 34 s 6. sjednice Povjerenstva.**

*Pitanje:*

*Specijalist sam interne medicine, subspecijalist gastroenterologije i hepatologije. Educirana sam za endoskopske pretrage-gastroskopiju i kolonoskopiju i intervencije tijekom tih pretraga – zaustavljanje krvarenja (više metoda), polipektomije, vađenje stranih tijela. Sve to radim tijekom radnog vremena ovisno o rasporedu i konkretnoj potrebi. Rješenjem o plaći od 27.12.2013. smanjen mi je dodatak za uvjete rada sa 20% (interventni gastroenterolog) na 16%.*

*Na uložen prigovor na ovo smanjenje mi nije odgovoreno.*

*Kome da se dalje obratim? Imam li uopće pravo raditi intervencije?*

**Zaključak broj 82: Povjerenstvo upućuje na Zaključak broj 25 točku c) s 4. sjednice Povjerenstva.**

*Pitanje:*

1. *Neke ustrojbene jedinice vode evidenciju rada na način da sav rad u dežurstvu pišu u prekovremeni rad, pa tako netko tko izostane s posla neku srijedu ili utorak jer ima puno prekovremenih iz dežurstva ima ujedno po takvom načinu evidencije i manjak u redovnom radu zbog nedolaska u tu srijedu ili utorak, pa na platnoj listi piše prekovremeni rad, ali i redovni rad manji od mjesečnog fonda.*

*Nadalje neki koji su dežurali Božić ili Štefanje 2013.,premda im je to bio prekovremeni rad, i kao takav se evidentiran u formalnom obrascu Narodnih Novina za vođenje evidencije rada, nije naveden u platnoj listi kao prekovremeni rad, nego samo kao rad na blagdan 24 sata i kao takav isplaćen, stoga tim dežurcima nedostaje po 24 ili 16 sati u prekovremenom radu, prema odjelnoj evidenciji, a stoji u prvom stavku članka o plaćama kako imaju biti isplaćeni dodaci između ostalih i za prekovremeni rad, te u stavku osmom kako rad na blagdan ima isplaćen po posebnoj tarifi, a u zadnjem stavku istog članka kako se prvi i osmi stavak međusobno na isključuju, molim pojašnjenje.*

1. *Naši kolege radiolozi koji su pripravni radnim danom ili vikendom imaju naknadu za pripravnost, no kad oni dođu u bolnicu subotom ili nedjeljom pripada im i naknada za prekovremeni rad za vrijeme provedeno u bolnici, no imaju li pravo i na dodatak za subotu ili nedjelju ili blagdan ili popodne, ako se u to vrijeme kao pripravni zateknu u bolnici zbog odrađivanja pripravnosti?*
2. *Isti kolege radiolozi pitaju imali pravo na naknadu troškova putovanja vlastitim automobilom do bolnice u vrijeme pripravnosti, ili u koje doba dana ili noći imaju pravo na naknadu?*

**Zaključak broj 83:**

**a) Ukoliko je dežurstvo odrađeno unutar redovnog mjesečnog fonda radnih sati, vrijeme provedeno u dežurstvu plaća se kao redovan rad.**

**b) Radnici koji se odazovu na poziv iz pripravnosti imaju pravo na uvećanje plaće sukladno članku 51. stavku 1. Kolektivnog ugovora.**

**c) Povjerenstvo upućuje na Zaključak broj 25 točku g) s 4. sjednice Povjerenstva**

*Pitanje:*

*Zanima me tumačenje novog KU kojim su uvjeti na rad za vozače sanitetskog prijevoza smanjeni.*

*Sanitetski prijevoz nije u sklopu doma zdravlja već djeluje unutar Zavoda za hitnu medicinu.*

*Kolektivnim ugovorom preciziran je vozač HMP koji ima 20% na uvjete, dok je na sanitetskom prijevozu 10%.*

*Postoji li mogućnost drugačijeg tumačenja ili izmjene postojećeg KU gdje bi umjesto vozač HMP stajalo vozač u Zavodu, te bi tom izmjenom smanjili dvostruko opterećenje mjesečnog dohotka radnika.*

*Uz izmijenjene postotke uvjeta na rad smanjen je i koeficijent sa 0,951 na 0,776 što u konačnici znači daje skoro trećinu manju plaću.*

**Zaključak broj 84: Dodaci na plaću s osnova posebnih uvjeta rada propisani su člankom 57. Kolektivnog ugovora.**